Meghan L. O’Sullivan

Meghan L. O'Sullivan (født 13. september 1969) er en tidligere rådgiver for Det hvite hus i Washington D.C. Hun var assisterende nasjonal sikkerhetsrådgiver vedrørende Irak og Afghanistan. Etter sin fratreden i 2007 ble hun dosent og seniorforsker ved Harvard University.
O'Sullivan vokste opp i Lexington i Massachusetts i USA. Hun fikk sin høyere utdannelse fra Georgetown University og University of Oxford. Hennes doktorarbeid handlet om borgerkrigen i Sri Lanka. 
Hun ble medarbeider for senator Daniel Patrick Moynihan og forsker ved Brookings Institution under Richard N. Haass.
O'Sullivan tjenestegjorde også i Office of Policy Planning ved det amerikanske State Department, der hun assisterte Colin Powell med å utvikle «smarte sanksjoner»-forslaget. Hun var assistent til Paul Bremer i Coalition Provisional Authority etter invasjonen av Irak i 2003. Deretter var hun seniorrådgiver om Irak i Det nasjonale sikkerhetsråd. O'Sullivans siste stilling i Det hvite hus var som spesiell assistent til presidenten og assisterende sikkerhetsrådsrådgiver, med  Irak og Afghanistan som sine felter.
O'Sullivan var under sine opphold i Irak medvirkende til nøkkelvedtak på den politiske front, som tidlig overdragelse av nasjonal suverenitet til irakerne og med bistand til utformingen av landets nye konstitusjon. Hun kjørte selv rundt omkring i Bagdad for å møte irakere og hadde en rekke dramatiske opplevelser, som en gang hun berget seg unna et terroranslag med å komme seg opp på et bygningsstillas ti etasjer over bakken. [1]
I Washington skulle flere politiske insidere utpeke henne som en av de første til å utvikle den styrkeopptrappingsstrategien i Irak («the surge») som president Bush begynte å iverksette i 2007.[2]
I 2003 ville forsvarsminister Donald Rumsfeld ifølge Jay Garner ha henne ut av Irak, men han måtte senere gi seg på det.[3] Kritikerer innenfor og utenfor Bush-administrasjonen hevdet også at O'Sullivan ikke hadde tilstrekkelig kunnskaper om Irak og Afghanistan. 
Hennes fratreden ble bekjentgjort 2. april 2007. Professor Larry Diamond ved Stanford University, som tidligere hadde arbeidet i den amerikanskledede koalisjonens midlertidige styre i Irak, mente at Bush-administrasjonens politikk hadde slått feil, men at selv om O'Sullivan hadde spilt sin rolle i beslutningsprosessen så måtte mesteparten av ansvaret tas av personer høyere opp i systemet.[4] Diamond hadde tidligere anbefalt henne om ikke å bli involvert med Irak fordi han mente at strategien den gang var helt feil og han ønsket ast hun skulle slippe å bli knyttet til en feilstått krig. – Senere (høsten 2008) har det imidlertid vist seg at «surge»-strategien som O'Sullivan gikk inn for, faktisk kan ha hatt den tilsiktede effekt.
Den 15. september sluttet Meghan O'Sullivan i Det hvite hus og begynte i en undervisningsstilling ved Harvard University tre dager etter. [5]


== Verker ==
Shrewd Sanctions: Statecraft and State Sponsors of Terrorism, Brookings Institution Press (2003), ISBN 0-8157-0601-4.
Honey and Vinegar: Incentives, Sanctions, and Foreign Policy, med Richard N. Haass, Brookings Institution Press (2000), ISBN 0-8157-3355-0.
Sanctioning 'Rogue' States: A Strategy in Decline? Arkivert 22. desember 2004 hos Wayback Machine., Harvard International Review, Summer 2000.
"Terms of Engagement: Alternatives to Punitive Policies Arkivert 9. august 2007 hos Wayback Machine." .med Richard N. Haass, Survival, 42:2 (Summer 2000), The International Institute for Strategic Studies.
"Iraq: Time for a Modified Approach", Brookings Institution (IraqWatch), February 2001.
"Sanctions and U.S. Foreign Policy", med Raymond Tanter, Washington Institute for Near East Policy, March 13, 2001.
"The Response to Terrorism: America Mobilizes", Brookings Institution Forum, September 21, 2002. Moderator: James B. Steinberg; Scholars: Thomas E. Mann, Michael E. O'Hanlon, and Meghan L. O'Sullivan.
"The Politics of Dismantling Containment", The Washington Quarterly 27:1 (Winter 2001), pp. 67-76. Copyright 2000 by The Center for Strategic and International Studies, Massachusetts Institute of Technology.


== Referanser ==


== Eksterne lenker ==
O'Sullivan's bio at Harvard Kennedy School's Belfer Center Arkivert 7. mai 2009 hos Wayback Machine.
White House Bio of Meghan O'Sullivan
A bibliography of Meghan L. O'Sullivan works at unjobs.org
Ask the White House – Q&A with Meghan O'Sullivan on the situation in Iraq – December 14, 2005
The Washingtonian's profile of O'Sullivan in their article "The List of Powerful Women to Watch," by Kim Forrest, June, 2006
Interview with Charlie Rose, 2 May 2008